S-2894/2022

Mál þetta, sem dómtekið var 11. janúar sl., er höfðað með ákæru útgefinni af lögreglustjóranum á höfuðborgarsvæðinu 21. júní 2022, á hendur W-x-x N-x-x M-x-x, kt. [...], [...], Reykjavík: „fyrir þjófnað með því að hafa, laugardaginn 5. desember 2020, brotið tvær rúður í skartgripaversluninni A við [...]í Reykjavík og stolið úr versluninni níu armböndum, átta hálsmenum, þremur eyrnalokkum, pari af ermahnöppum og tuttugu og fjórum hringum, að áætluðu söluverðmæti að lágmarki 862.000 kr.

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Þann 27. september 2022 gaf lögreglustjórinn á höfuðborgarsvæðinu út ákæru á hendur ákærða og var meðferð málanna sameinuð, sbr. 1. mgr. 169. gr. laga nr. 88/2008 um meðferð sakamála. Ákærði er þar ákærður: „fyrir þjófnað með því að hafa, aðfaranótt laugardagsins 21. nóvember 2020, brotið rúðu í skartgripaversluninni B að [...] í Reykjavík og stolið þaðan gullarmspöng, tveimur gullhringjum, perlufesti og tveimur úrum, að áætluðu söluverðmæti 560.000 krónur.

Telst brot þetta varða við 1. mgr. 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“Dómari tók við meðferð málsins 24. nóvember 2022 en hafði fram að þeim tíma engin afskipti haft að meðferð málsins.

I Ákærði sótti ekki þing þann 11. janúar sl. og hafði ekki boðað forföll þrátt fyrir lögmæta birtingu fyrirkalls. Verður málið dæmt samkvæmt heimild í a-lið 1. mgr. 161. gr. laga um meðferð sakamála enda var þess getið í fyrirkallinu að þannig gæti farið um meðferð málsins. Með vísan til þeirrar lagagreinar þykir mega jafna útivist ákærða til játningar hans á þeim brotum sem greinir í ákærunum enda fari sú niðurstaða ekki í bága við gögn málsins. Um málavexti vísast til ákæruskjala. Með vísan til framangreinds og rannsóknargagna málsins þykir sú háttsemi sönnuð sem greinir í ákæru frá 21. júní sl. og er brot ákærða þar réttilega heimfært til refsiákvæða. Hvað varðar ákæru frá 27. september 2022, er varðar þjófnað 21. nóvember 2020, þá neitaði ákærði sök við rannsókn málsins. Þegar hann var handtekinn, um tveimur vikum eftir að brotið var framið, var hann með muni á sér sem teknir voruí innbrotinu. Það liggja hins vegarekki fyrir gögn sem þykja vera til sönnunar um að ákærði hafi verið á vettvangi þegar brotið átti sér stað. Með vísan til framangreind stelst ósannað að ákærði hafi gerst sekur um þá háttsemi sem greinir í ákærunni frá 27. september sl. og verður hann því sýknaður af henni.

II

Ákærði er fæddur í [...]. Samkvæmt framlögðu sakavottorði, dags. 20. júní 2022, hefur ákærði tvisvar áður verið dæmdur til refsingar. Var hann með dómi héraðsdóms [...] 2021 dæmdur í 30 daga fangelsi, skilorðsbundið til tveggja ára, fyrir gripdeild og þjófnað. Þá var hann með dómi héraðsdóms [...] 2021 dæmdur fangelsi í 6 mánuði, skilorðsbundið til tveggja ára, fyrir brot gegn vopnalögum, lögum um ávana- og fíkniefni og almennum hegningarlögum, en sá dómur var hegningarauki, sbr. 78. gr. almennra hegningarlaga, við þann fyrri.

Brot það sem ákærði er nú sakfelldur fyrir var framið fyrir uppkvaðningu framangreindra dóma og verður ákærða því dæmdur hegningarauki. Með hliðsjón af framangreindu og sakarefni málsins þykir refsing ákærða hæfilega ákveðin fangelsi í 3 0 daga, skilorðsbundið eins og í dómsorði greinir.

Engan sakarkostnað leiddi af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

DÓMSORÐ:

Ákærði, W-x-x N-x-x M-x-x, sæti fangelsi í 3 0 daga en frestað skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

S-kvk-nf E-kvk-nf K-kvk-nf (sign)